•કોઈપણ શબ્દને સિલેક્ટ કરવા માટે તેના પર માઉસથી ડબલક્લિક કરો. આખો પેરેગ્રાફ સિલેક્ટ કરવા માટે તેની પર ટ્રીપલ ક્લિક કરો. •ક્યારેક એવું બને કે કોઈ બે શબ્દોની વચ્ચે સ્પેસ આપવી જરૂરી હોય પણ તેને આપણે એક જ લાઈનમાં સાથે રાખવા માગતા હોઈએ પણ તે લાઈનના છેડે હોઈ આપોઆપ એક શબ્દ પહેલી લાઈનમાં અને બીજો શબ્દ નવી લાઈનમાં જતો રહે. આવે વખતે Ctrl + Shift + Space આપવાથી “નોન-બ્રેકીંગ સ્પેસ” આવશે જે શબ્દોને છૂટા નહિ પડવા દે. •અને છેલ્લે… ક્યારેક એવું બને છે કે વર્ડમાં કામ કરતી વખતે અચાનક તે જ ડોક્યુમેન્ટમાં અન્ય કોઈ જગ્યાએ જઈને ફોરમેટ બદલવાની જરૂર પડે. તમે એ નવી જગ્યાએ ક્લિક કરો છો, જરૂરી ફેરફાર કરો છો અને હવે તમારે પાછા જ્યાં મુળ કામ કરતા હતા તે જગ્યાએ કર્સર પાછું લઈ જવું છે. શોધવાની જરૂર નથી. માત્ર Shift + F5 કર્સરને તમે જ્યાં પહેલા કામ કરતા હતા ત્યાં લઈ જશે. હજુ વધુ પાછા જવા એ જ કીઝ ફરીવાર દબાવો. કેવું લાગ્યું તે જણાવશો તો આભારી થઈશ. આ સિવાય આપને કેવી પોસ્ટ ગમશે એ પણ કહેતા રહેશો તો વધુ મજા આવશે.